KOMISSION ASETUS (EY) N:o 2338/94,
annettu 29 päivänä syyskuuta 1994,
tiettyjen viinistä tislattavien tuotteiden myyntikulujen etumaksun määrästä vuonna 1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1891/94(2), ja erityisesti sen 37 artiklan 2 kohdan,
sekä katsoo, että
viinin tislauksesta saatavan alkoholin osalta, jota tarkoitetaan asetuksen (ETY) N:o 822/87 35 ja 36 artiklassa, Euroopan maatalouden ohjaus- ja tukirahasto (EMOTR) kattaa ainoastaan sen myynnistä aiheutuvat kulut; tämän vuoksi olisi vahvistettava näiden tuotteiden myyntikulujen etumaksun määrä ottaen huomioon samankaltainen arvonalennus kuin asetuksen (ETY) N:o 822/87 39 artiklassa tarkoitettuun tislattuun alkoholiin sovellettava, ja
tässä asetuksessa tarkoitetut toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 822/87 35 ja 36 artiklassa tarkoitettujen tislaustuotteiden myyntikulujen ennakkomaksun määrä määritetään soveltamalla interventioelinten suorittamien ostojen arvoon kerrointa.
Tämä kerroin vahvistetaan 0,75: ksi varainhoitovuonna 1995.
2 artikla
Näin määritetyt kulujen määrät annetaan komissiolle tiedoksi komission asetuksen (ETY) N:o 2776/88(3) perusteella laadittujen julistusten mukaisesti.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan 1 päivästä lokakuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä syyskuuta 1994.